**SADARBĪBAS LĪGUMS**

Madonā 2021.gada \_.augustā

 **Madonas novada pašvaldība**, reģistrācijas Nr.9000005472, juridiskā adrese: Saieta laukums 1, Madona, Madonas novads, LV 4801 (turpmāk – PAŠVALDĪBA), kuras vārdā saskaņā ar novada pašvaldības nolikumu rīkojas domes priekšsēdētājs Agris LUNGEVIČS, no vienas puses, un

 **biedrība** “**Latvijas Sarkanais Krusts”**, reģistrācijas Nr. 40008002279, juridiskā adrese: Šarlotes iela 1D, Rīga, LV 1001 (turpmāk – NEVALSTISKĀ ORGANIZĀCIJA), kuras vārdā saskaņā ar Nevalstiskās organizācijas izsniegto 29.03.2021. pilnvaru Nr. 01.1-8/19 rīkojas Nevalstiskās organizācijas” struktūrvienības “LSK Madonas komiteja” izpilddirektore Inga RAMANE, no otras puses, abas kopā turpmāk – Puses vai atsevišķi – Puse, izrādot brīvu un nepiespiestu gribu, bez maldības, viltus un spaidiem,

 ņemot vērā:

- Pašvaldības domes 17.08.2021. lēmumu Nr. 119 “Par sadarbības līguma slēgšanu un telpu piešķiršanu bezatlīdzības lietošanā biedrības “Latvijas sarkanais krusts” Madonas komitejai” (protokols Nr.7, 27.p.);

- ka, Nevalstiskajai organizācijai ar 26.05.2005. ir piešķirts sabiedriskā labuma organizācijas statuss darbības jomās: labdarība; palīdzības sniegšana katastrofu gadījumos un ārkārtas situācijās; sabiedrības, it īpaši trūcīgo un sociāli mazaizsargāto personu grupu, sociālās labklājības celšana;

 noslēdz šāda satura līgumu (turpmāk – Līgums):

1. **LĪGUMA PRIEKŠMETS**
	1. Izmantojot finanšu, organizatoriskās un citas iespējas, Puses vienojas par savstarpēji izdevīgu sadarbību par savlaicīgu un kvalitatīvu sociālās palīdzības pakalpojumu sniegšanu iedzīvotājiem Madonas novadā.

# PUŠU SAVSTARPĒJO ATTIECĪBU PRINCIPI

* 1. Ar šo Līgumu tiek noteikti Pušu savstarpējo attiecību vispārīgie principi, no kuriem Puses vadīsies Līguma izpildes gaitā
	2. Realizējot sadarbību, Puses orientējas uz gala rezultāta sasniegšanu
	3. Pildot šo Līgumu, Puses ievēro no otras Puses saņemtās finanšu, komerciālās un jebkuras tādas informācijas konfidencialitāti, kā arī veiks visus iespējamos pasākumus, lai novērstu šādas informācijas izpaušanu
	4. Īstenojot kopdarbību atbilstoši šim Līgumam, Puses uzņemas saistības un apņemas segt izdevumus Pušu vienošanās noteiktajos apmēros
	5. Katra puse apņemas neveikt nekādas darbības, kas tieši vai netieši var kaitēt otras Puses prestižam un interesēm
1. **NEVALSTISKĀS ORGANIZĀCIJAS pienākumi un tiesības**
	1. NEVALSTISKĀ ORGANIŽĀCIJA apņemas:
		1. veikt humānās palīdzības saņemšanu un izdalīšanu Madonas novada iedzīvotājiem, PAŠVALDĪBAS iestādēm.
		2. veikt elementāru medicīnisko pakalpojumu sniegšanu Veselības istabā bez maksas Madonas novada iedzīvotājiem (cukura līmeņa noteikšana asinīs, asinsspiediena mērīšana, bezmaksas medikamentu izdalīšanu u.c.);
		3. veikt Pirmās Palīdzības sniegšanas apmācības;
		4. veikt bezatlīdzības asinsdonoru kustības uzturēšanu un popularizēšanu, asins nodošanas iespēju organizēšanu;
		5. veikt brīvprātīgo darbu pārtikas paku, higiēnas paku, bērnu pārtikas un higiēnas paku, skolas piederumu paku, dzīvnieku pārtikas paku, u. c. izdalē trūcīgajiem Madonas novada iedzīvotājiem ES programmas ietvaros;
		6. bez atlīdzības patapināt PAŠVALDĪBAS īpašumu uzturēšanas dienestam, NEVALSTISKAJAI ORGANIZĀCIJAI piederošo automašīnu;
		7. iespēju robežās piesaistīt mērķa ziedojumus atbalstam Madonas novada trūcīgajām ģimenēm;
		8. organizēt Pirmās Palīdzības sacensības skolēniem;
		9. sniegt palīglīdzekļu nomas pakalpojumus;
	2. NEVALSTISKĀS ORGANIZĀCIJAS pienākums šī līguma ietvaros ir sadarboties ar pašvaldību likuma “Par pašvaldībām” 15.panta pirmās daļas 7.punkta noteiktās pašvaldības funkcijas (sociālās palīdzības sniegšana un nodrošināšana) realizēšanā.
	3. NEVALSTISKAJAI ORGANIZĀCIJAI ir tiesības:
		1. izmantot Līguma 4.1.1 punktā noteiktās telpas sociālās palīdzības pakalpojumu sniegšanai mazaizsargātajiem Madonas novada iedzīvotājiem.
2. **PAŠVALDĪBAS PIENĀKUMI UN TIESĪBAS**
	1. PAŠVALDĪBA apņemas:
		1. Nodrošināt NEVALSTISKĀS ORGANIZĀCIJAS struktūrvienību “LSK Madonas komiteja” ar nedzīvojamām telpām:

 1) **Blaumaņa ielā 3**, **Madonā** (pagrabstāvā)141,5 kmv. kopplatībā, kur lietošanā nodotās telpas norādītas ēkas pagrabstāva plānā (telpas plānā apviltas ar līniju), kas pievienots Līgumam kā pielikums,

2) **Parka ielā 4, Madonā –** garāžu ēkas 3 (trīs) atsevišķas telpas arNr. 3, Nr. 5 un Nr. 6 (kopplatībā 89.1 kmv) un

3) **Parka ielā 4, Madonā** pagrabstāva telpas Nr.2, Nr.3, Nr.4, Nr.5 (kopplatībā 60.2 kvm).

* + 1. Segt telpu uzturēšanas izdevumus:
			1. telpu apsaimniekošanas, remonta izdevumus;
			2. telpu elektroenerģijas, apkures, siltā ūdens, aukstā ūdens un kanalizācijas izdevumus;
			3. nodrošināt komunikāciju (telefons, internets) izdevumu apmaksu;
			4. garantē NEVALSTISKAJAI ORGANIZĀCIJAI, ka tā Līguma termiņa ietvaros var izmantot nodotās telpas bez jebkāda pārtraukuma vai traucējuma no PAŠVALDĪBAS puses.
			5. Pamatojoties uz to, ka Sarkanā krusta Madonas komiteja bez atlīdzības ir nodevusi PAŠVALDĪBAI 2(divas) no sadarbības pilsētas Rosrātes SK organizācijas ziedotās automašīnas, PAŠVALDĪBA nepieciešamības gadījumā nodrošina SK organizāciju ar transportu bez atlīdzības.
	1. PAŠVALDĪBAI ir tiesības:
		1. veikt telpu tehnisko pārbaudi un apsekot nodotās telpas tādā apjomā, lai pārliecinātos par tā izmantošanu atbilstoši Līguma mērķim, iepriekš par to brīdinot NEVALSTISKO ORGANIZĀCIJU.
1. **LĪGUMA TERMIŅŠ**
	1. Līgums stājas spēkā ar tā parakstīšanas brīdi un darbojas **līdz 2031.gada 31.decembrim**.
	2. NEVALSTISKAJAI ORGANIZĀCIJAI ir pirmtiesības slēgt jaunu Sadarbības līgumu pēc Līguma 5.1.punktā minētā termiņa beigām.
2. **LĪGUMA GROZĪJUMI, PAPILDINĀJUMU UN LAUŠANAS KĀRTĪBA**
	1. Līgums pilnībā apliecina Pušu savstarpējo vienošanos.
	2. Nekādi mutiski papildinājumi netiks uzskatīti par Pusēm saistošiem Līguma noteikumiem.
	3. Jebkuri grozījumi un papildinājumi Līguma noteikumos stājas spēka tikai tad, kad tie ir noformēti ar rakstisku protokolu un to ir parakstījusi katra no Pusēm.
	4. Ja kāds no Līguma nosacījumiem zaudē spēku, tas nenozīmē, ka jebkuri citi nosacījumi zaudē spēku.
	5. Jebkurā laikā, Pusēm vienojoties, Līgums var tikt izbeigts pirms tā termiņa notecējuma.
	6. Ja kāda no pusēm vēlas izbeigt šo līgumu pirms Līguma darbības beigām, tad pusei ir rakstveidā jābrīdina otra puse vienu mēnesi iepriekš pirms paredzamā Līguma izbeigšanas un jāsaskaņo abpusēji pieņemami Līguma darbības izbeigšanas noteikumi.
3. **STRĪDU RISINĀŠANAS KĀRTĪBA**
	1. ja Pušu starpā rodas strīds vai nesaskaņa, kas saistīti ar Līgumu vai tā izpildi, Puses pieliek visas pūles to atrisināšanai pārrunu ceļā.
	2. strīdi, kuri rodas sakarā ar šo Līgumu un kurus Puses nav varējušas atrisināt sarunu ceļā, tiek izskatīti saskaņa ar Latvijas Republikas tiesību normām, Latvijas Republikas tiesās.
4. **PAPILDUS NOTEIKUMI**
	1. Savstarpējās Pušu attiecības, kas netika paredzētas parakstot Līgumu, ir regulējamas saskaņa ar Latvijas Republikā spēkā esošiem normatīviem aktiem.
	2. Katra Puse apņemas 10 (desmit) dienu laikā rakstiski paziņot otrai Pusei par savas adreses vai rekvizītu maiņu.
	3. Šis Līgums ir saistošs visām līgumslēdzēju pusēm, kā arī to tiesību pārņēmējiem 30 dienu laikā šis Līgums jānoslēdz no jauna.
	4. Neviena no Pusēm nav tiesība bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām, izņemot gadījumus, kad Pušu saistības pārņem tās likumīgais tiesību pārņēmējs.
	5. Līgums uzrakstīts latviešu valodā uz 3 (trīs) lapaspusēm 2 (divos) eksemplāros, kuriem ir vienāds juridisks spēks un no kuriem viens glabājas pie PAŠVALDĪBAS, otrs pie NEVALSTISKĀS ORGANIZĀCIJAS.
	6. Puses piekrīt visiem šā Līguma punktiem un apstiprina to, parakstot šo Līgumu.
5. **PUŠU BANKAS REKVIZĪTI UN PARAKSTI**

|  |  |
| --- | --- |
| **Madonas novada pašvaldība**AS SEB Banka, Konts: LV37UNLA0030900130116Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_ A. Lungevičs\_\_.08.2021. | **Biedrība “Latvijas Sarkanais Krusts”**AS Swedbank,Konts: LV26HABA0551012967091Pilnvarotā persona**\_\_\_\_\_\_\_\_\_\_\_\_\_\_\_\_\_\_\_\_\_\_** I. Ramane\_\_.08.2021. |

Madonas novada pašvaldības un biedrības “Latvijas Sarkanais Krusts”

 \_\_.08.2020. sadarbības līguma pielikums

****

|  |  |
| --- | --- |
| **Madonas novada pašvaldība**Domes priekšsēdētājs\_\_\_\_\_\_\_\_\_\_\_\_\_\_\_\_\_\_\_ A. Lungevičs | **Biedrība “Latvijas Sarkanais Krusts”**Pilnvarotā persona**\_\_\_\_\_\_\_\_\_\_\_\_\_\_\_\_\_\_\_\_\_\_** I. Ramane |

**MANTAS NODOŠANAS – PIEŅEMŠANAS AKTS**

2021.gada \_\_.augustā

**Par mantas nodošanu – pieņemšanu**

 **Madonas novada pašvaldība**, reģistrācijas Nr. 90000054572, juridiskā adrese: Saieta laukums 1, Madona, Madonas novads, LV 4801 (turpmāk – Pašvaldība),kuras vārdā saskaņā ar Madonas novada pašvaldības 02.07.2021. saistošo noteikumu Nr. 2 “Madonas novada pašvaldības nolikums” 126.4.apakšpunktu, Apdzīvoto teritoriju un apdzīvoto vietu likuma Pārejas noteikumu 6.punktu un Madonas novada pašvaldības domes 05.11.2020. lēmumu Nr. 466 (protokols Nr. 23, 6.p.) rīkojas izpilddirektora p.i. Āris Vilšķērsts, no vienas puses, un

 **biedrība** “**Latvijas Sarkanais Krusts”**, reģistrācijas Nr. 40008002279, juridiskā adrese: Šarlotes iela 1D, Rīga, LV 1001 (turpmāk – NEVALSTISKĀ ORGANIZĀCIJA), kuras vārdā saskaņā ar Nevalstiskās organizācijas izsniegto 29.03.2021. pilnvaru Nr. 01.1-8/19 rīkojas Nevalstiskās organizācijas” struktūrvienības “LSK Madonas komiteja” izpilddirektore Inga RAMANE, no otras puses no otras puses (turpmāk – Puses):

 saskaņā ar Pušu noslēgto \_\_.08.2021. sadarbības līgumu, kura 4.1.1.apakšpunkts nosaka, ka pašvaldība nodod Nevalstiskajai organizācijai lietošanā nekustamo mantu, sastāda šo aktu par to, ka Pašvaldība nodod un Nodibinājums pieņem sekojošu mantu:

* nedzīvojamās telpas **Blaumaņa ielā 3**, **Madonā** (pagrabstāvā)141,5 kmv. kopplatībā;
* nedzīvojamās telpas **Parka ielā 4, Madonā –** garāžu ēkas 3 (trīs) atsevišķas garāžu telpas arNr. 3, Nr. 5 un Nr. 6 (kopplatībā 187 kmv);
* nedzīvojamās telpas **Parka ielā 4, Madonā –** pagrabstāva telpu Nr. 73 (kopplatībā 401,5 kvm) (turpmāk visas telpas kopā – Telpas).

 Biedrība atzīst, ka Telpas ir normālā tehniskā stāvoklī, tās ir pilnībā ir lietojamas un tām nav bojājumu.

 Akts sastādīts 2 (divos) eksemplāros, katrai pusei pa vienam eksemplāram.

**Mantu nodeva: Mantu pieņēma:**

Madonas novada pašvaldības Nodibinājuma “Latvijas Evaņģēliski

Izpilddirektora p.i. Pilnvarotā pārstāve

\_\_\_\_\_\_\_\_\_\_\_\_\_\_\_\_\_\_ Ā.Vilšķērsts \_\_\_\_\_\_\_\_\_\_\_\_\_\_\_\_ I.Ramane